**Jack Connolly** (s. 15. elokuuta 1989 Duluth, Minnesota, Yhdysvallat) on yhdysvaltalainen uransa lopettanut jääkiekkoilija. Hän on pelipaikaltaan keskushyökkääjä.

Ura
---

### Seuraura

Sioux Falls Stampede varasi Connollyn seitsemäntenä pelaajana USHL:ään vuonna 2007. Hän siirtyi joukkueeseen kaudeksi 2007–2008 ja jakoi tehoilla 26+46=72 koko liigan pistepörssin voiton Indiana Icen John Kempin kanssa. Connolly oli kuitenkin pistepörssin varsinainen voittaja suuremmalla maalimäärällä. Hänet valittiin kauden päätteeksi USHL:n vuoden tulokkaaksi, ensimmäiseen tähdistökentälliseen ja tulokkaiden tähdistökentälliseen. Connolly valittiin myös Yhdysvaltain vuoden junioripelaajaksi.

Vuodet 2008–2012 Connolly kävi Minnesota-Duluthin yliopistoa. Hänen ensimmäinen kautensa 2008–2009 päättyi WCHA:n mestaruuteen. Kaikkina kolmena seuraavana ja viimeisimpinä yliopistovuosinaan Connolly oli joukkueensa paras pistemies ja syöttäjä. Hänet valittiin myös kaikkina noina kausina WCHA:n ensimmäiseen sekä akateemiseen tähdistökentälliseen. Kaudella 2010–2011 Connollystä tuli UMD:n (University of Minnesota Duluth) varakapteeni ja hän sijoittui tehoilla 18+41=59 koko NCAA:n pistepörssissä kolmanneksi. Connolly voitti NCAA:n mestaruuden ja oli ehdolla Hobey Baker Awardin saajaksi, mutta palkinto meni kuitenkin Miamin yliopiston Andy Mielelle. Hän voitti palkinnon kuitenkin viimeisen yliopistokautensa 2011–2012 päätteeksi. UMD:n kapteenina toiminut Connolly valittiin myös WCHA:n vuoden pelaajaksi ja palkittiin myös Lowe's Senior CLASS Awardilla. Hän sijoittui NCAA:n pistepörssissä toiseksi edellään vain Mainen yliopiston Spencer Abbott.

Huhtikuussa 2012 Connolly teki kaksivuotisen sopimuksen Elitserien-joukkue Färjestad BK:n kanssa. Hän oli European Trophy -harjoitusturnauksessa joukkueen paras pistemies ja syöttäjä tehoilla 3+8=11. Runkosarjassa Connolly pelasi loukkaantumisten takia vain 34 ottelua, joissa syntyi tehot 8+11=19. Kauden 2013–2014 päätteeksi hän voitti SHL:n mestaruuden.

Kaudeksi 2014–2015 Connolly siirtyi kaksivuotisella sopimuksella Leksands IF:n paitaan. Hän pelasi siellä vain kahdeksan ottelua ilman tehopisteitä, kunnes Connolly siirtyi lokakuussa 2014 loppukaudeksi sarjatasoa alemmas HockeyAllsvenskan-joukkue Rögle BK:hon. Hän oli kauden päätteeksi nostamassa joukkuetta SHL:ään. Maaliskuussa 2015 Connolly teki vuoden mittaisen jatkosopimuksen Röglen kanssa.

Connolly voitti kaudella 2015–2016 Röglen sisäisen piste- ja syöttöpörssin tehoilla 9+28=37. Tammikuussa 2016 hän teki kolmivuotisen jatkosopimuksen joukkueen kanssa. Kaudella 2016–2017 Connolly jakoi tehoilla 4+24=28 Röglen sisäisen syöttöpörssin voiton Cade Fairchildin kanssa ja sijoittui sisäisessä pistepörssissä neljänneksi. SHL:n karsintasarjassa hän voitti joukkueen sisäisen tehotilaston lukemalla +6. Kaudeksi 2018–2019 Connolly siirtyi jatkamaan SHL-uraansa vuoden mittaisella sopimuksella Luleå HF:n riveihin.

### Maajoukkueura

Connolly pelasi alle 19-vuotiaiden World Junior A Challengessa vuonna 2007, jolloin hän voitti pronssia.

Muuta
-----

Connollyn isoveli Chris on entinen ammattilaisjääkiekkoilija. Veljekset pelasivat samaan aikaan Leksands IF:n SHL-joukkueessa kaudella 2014–2015.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2007–2008 | Sioux Falls Stampede | USHL | 58 | 28 | 46 | 72 | 30 | 3 | 0 | 3 | 3 | 0 | Ykköstähdistö |
| 2008–2009 | Univ. of Minnesota-Duluth | WCHA | 43 | 10 | 19 | 29 | 47 | – | – | – | – | – |
| 2009–2010 | Univ. of Minnesota-Duluth | WCHA | 39 | 18 | 31 | 49 | 47 | – | – | – | – | – | Ykköstähdistö |
| 2010–2011 | Univ. of Minnesota-Duluth | WCHA | 41 | 18 | 41 | 59 | 34 | – | – | – | – | – | Ykköstähdistö |
| 2011–2012 | Univ. of Minnesota-Duluth | WCHA | 41 | 20 | 40 | 60 | 28 | – | – | – | – | – | Ykköstähdistö |
| 2012–2013 | Färjestad BK | Elitserien | 34 | 8 | 11 | 19 | 16 | 10 | 0 | 5 | 5 | 4 |
| 2013–2014 | Färjestad BK | SHL | 55 | 11 | 12 | 23 | 45 | 14 | 1 | 2 | 3 | 2 |
| 2014–2015 | Leksands IF | SHL | 8 | 0 | 0 | 0 | 2 | – | – | – | – | – |
|  | Rögle BK | Allsvenskan | 40 | 6 | 24 | 30 | 8 | – | – | – | – | – |
| 2015–2016 | Rögle BK | SHL | 50 | 9 | 28 | 37 | 14 | – | – | – | – | – |
| 2016–2017 | Rögle BK | SHL | 52 | 4 | 24 | 28 | 16 | – | – | – | – | – |
| 2017–2018 | Rögle BK | SHL | 52 | 5 | 14 | 19 | 6 | – | – | – | – | – |
| 2018–2019 | Luleå HF | SHL | 52 | 16 | 19 | 35 | 26 | 10 | 1 | 5 | 6 | 2 |
| 2019–2020 | Luleå HF | SHL | 52 | 5 | 19 | 24 | 24 | – | – | – | – | – |
| 2020–2021 | Luleå HF | SHL | 52 | 10 | 20 | 30 | 16 | 7 | 0 | 3 | 3 | 2 |
| 2021–2022 | Luleå HF | SHL | 35 | 10 | 7 | 17 | 16 | 17 | 4 | 5 | 9 | 4 |
| 2022–2023 | Luleå HF | SHL | 51 | 5 | 21 | 26 | 14 | 10 | 1 | 1 | 2 | 4 |
| 2023–2024 | Luleå HF | SHL | 52 | 2 | 14 | 16 | 8 | 7 | 1 | 2 | 3 | 8 |
| 12 kautta | yhteensä | Elitserien/SHL | 545 | 85 | 189 | 274 | 203 | 75 | 8 | 22 | 30 | 26 |

Lähteet
-------

* Jack Connolly The Internet Hockey Databasessa (englanniksi)
* Jack Connolly Eurohockey-sivustolla (englanniksi)
* Jack Connolly *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Jack Connolly *Elite Prospects*. Everysport Media Group AB.  (englanniksi)
2. ↑  Jack Connolly The Internet Hockey Databasessa (englanniksi)
3. ↑  Pettersson, Robert: Collegestjärnan valde Färjestad *Hockeysverige.se*.  13.4.2012. NewsMe. Viitattu 4.5.2012. (ruotsiksi)
4. ↑  Kalitzki, Jörgen: Färjestad värvar amerikansk forward *farjestadbk.se*.  13.4.2012. Färjestads Bollklubb Marknads AB. Viitattu 4.5.2012. (ruotsiksi)
5. ↑  Hamrin, Jimmy: "Kan bli en farlig slutspelsjoker" *Hockeysverige.se*.  4.9.2013. NewsMe. Viitattu 14.12.2013. (ruotsiksi)[vanhentunut linkki]
6. ↑  Bodin, Uffe: Leksands transatlantiska satsning – tre nya spelare klara *Hockeysverige.se*.  23.4.2014. NewsMe. Viitattu 26.7.2015. (ruotsiksi)
7. ↑  Norberg, Linus: Nu stannar Rögles hjältar *aftonbladet.se*.  29.3.2015. VÄSTERÅS:  Aftonbladet Hierta AB. Viitattu 26.7.2015. (ruotsiksi)
8. ↑  Mauritzson, Lasse: Jack Connolly klar för tre år till i Rögle *roglebk.se*.  22.1.2016. Rögle Marknads AB. Viitattu 26.7.2015. (ruotsiksi)
9. ↑  Hedlund, Robert: Dubbla centrar presenterade i lhflive *luleahockey.se*.  27.4.2018. Luleå Hockey Drift AB. Viitattu 23.8.2018. (ruotsiksi)